
MINISTERUL SĂNĂTĂȚII

Serviciul  de  Ambulanță  Județean  Iași
        Tel. Urgență 112; Bulevardul Primăverii nr. 74; Tel.: 0232/208100; Fax: 0232/239260; E-mail: office@ambulantaiasi.ro; CF 7604489; IAȘI
GDPR implementat prin responsabilitatea DPO, înregistrat la ANSPDCP în Registrul General sub nr. 6207/04.2022
             Nr.11864/09 SEPTEMBRIE 2026
﻿ ANUNȚ ORGANIZARE CONCURS
ȘOFER AUTOSANITARĂ II

SERVICIUL DE AMBULANȚĂ JUDEȚEAN IAȘI, în conformitate cu H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, anunță organizarea concursului pentru ocuparea pe perioadă nedeterminată, normă întreagă de muncă (8 ore/zi, respectiv 40 ore/săptămână), cu o perioadă de probă conform legislației în vigoare, a 5 posturi vacante de execuție de șofer autosanitară II, astfel:

· 4 (patru) posturi vacante de șofer autosanitară II – Stația Centrală Iași;

· 1 (un) post vacant de șofer autosanitară II – Substația Hârlău.

Activitatea se va desfășura în cadrul Compartimentului de asistență medicală de urgență și transport medical asistat, în ture de 12 ore (turnus 12 cu 24, 12 cu 48), salarizată conform legislației în vigoare.

A. Condiții generale de participare la concurs

Candidații trebuie să îndeplinească cumulativ condițiile generale și specifice prevăzute de legislația în vigoare (H.G. nr. 1336/2022, Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. 1 și 2 din O.U.G. nr. 57/2019 privind Codul administrativ, cu modificările și completările ulterioare):

a) Are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) Cunoaște limba română, scris și vorbit; 

c) Are capacitate de muncă în conformitate cu prevederile Legii nr. 53/2003 - Codul muncii, republicată; 

d) Are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 

e) Îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei; 

f) Nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea; 

g) Nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) Nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1336/2022.

B. Condițiile specifice de participare la concurs

· Diplomă de bacalaureat sau diplomă de absolvire a liceului;

· Permis de conducere pentru șofer profesionist, valabil pentru autovehicule din categoriile B și C;

· Dovada unei vechimi de minimum 3 ani ca șofer profesionist, conform prevederilor Ordinului M.S. nr. 1471/2011, atestată prin oricare dintre următoarele documente: 

· Copie după carnetul de muncă (dacă există); 

· Adeverință de vechime eliberată de angajator, din care să reiasă clar perioada lucrată ca șofer profesionist (categoriile B și C); 

· Extras din REVISAL (varianta clasică) emis de angajator, cu o vechime de cel mult 30 de zile;

· Extras din REGES Online, emis de angajator sau ITM, acolo unde se aplică;

· Diplomă de absolvire a cursului de ambulanțier (conform Ordinului M.S. nr. 1471/2011) – nu se pot înscrie la concurs candidații care dețin doar adeverință de absolvire a cursului;

· Cazier auto (istoricul sancțiunilor rutiere) – maximum 5 contravenții în ultimii 5 ani;

· Fișa medicală/de aptitudini cu mențiunea „apt condiționat” va atrage declararea candidatului ca „respins”.

Nu vor fi admise dosarele candidaților care au fost angajați la S.A.J. Iași și cărora li s-a încetat contractul de muncă ca urmare a unei abateri disciplinare sau în perioada de probă.
C. Înscrierea la concurs

Dosarele de înscriere la concurs se depun personal la Sediul Central al Serviciului de Ambulanță Județean Iași (Bulevardul Primăverii nr. 74, et. 2, cam. 41 - Compartiment RUNOS, tel. 0232/208152) în perioada:

· 15.09.2026 – 28.09.2026, în intervalul orar 10:00 – 13:00.

Dosarele depuse în afara acestui interval orar NU vor fi acceptate!
D. Dosarul de înscriere va conține:

a) Formular de înscriere la concurs, conform modelului prevăzut în Anexa nr. 2;

b) Acordul privind consimțământul pentru prelucrarea datelor cu caracter personal;

c) Copia actului de identitate sau a oricărui alt document care atestă identitatea, potrivit legii, aflat în termen de valabilitate;

d) Copia certificatului de căsătorie sau a altui document prin care s-a realizat schimbarea de nume (după caz);

e) Copie a certificatului de naștere;

f) Copie a livretului militar (dacă este cazul);

g) Copie a diplomei de bacalaureat sau a diplomei de absolvire a liceului;

h) Copie a diplomei de absolvire a cursului de ambulanțier;

i) Copie a permisului de conducere valabil pentru categoriile B și C (față-verso), eliberat de Poliția Română;

j) Copia carnetului de muncă, conformă cu originalul, sau o adeverință (Anexa nr. 3) care să ateste vechimea în muncă, în meserie și în specialitatea studiilor, cuprinzând: activitatea desfășurată (funcția), durata, salariul, vechimea în muncă/specialitate și eventualele modificări (suspendări, absențe nemotivate etc.), însoțită de:

· Extras din REVISAL emis de angajator (vechime de maximum 30 de zile);

· Sau extras din REGES Online, emis de angajator sau ITM.

Pentru candidații care au lucrat în străinătate (state membre U.E.), dovada vechimii se face prin:
1. Contractul individual de muncă (cu menționarea perioadei și a funcției);

2. Documente suplimentare (adeverințe de vechime, extras de cont de asigurări sociale);

3. Document oficial care atestă derularea contractului (dacă este activ la data depunerii);

4. Traduceri autorizate în limba română pentru toate documentele străine. (Se acceptă doar contracte din țări U.E.)
k) Certificat de cazier judiciar sau extras de pe cazierul judiciar;

l) Cazier auto pe ultimii 5 ani (eliberat de Poliția Română).

Sunt respinse dosarele care conțin abateri grave în cazierul auto:
· Conducerea sub influența alcoolului sau a substanțelor interzise;

· Accidente rutiere grave soldate cu vătămări corporale;

· Orice abatere sancționată ca infracțiune rutieră;

· Mai mult de 10 sancțiuni pentru depășirea vitezei legale;

· Mai mult de 5 sancțiuni pentru nepurtarea centurii de siguranță.

m) Adeverință medicală eliberată de medicul de familie sau unități abilitate (emisă cu cel mult 6 luni anterior concursului);

n) Certificat de integritate comportamentală (fără înscrisuri, conform Legii nr. 118/2019);

o) Fișa medicală completă (radiografie pulmonară, VDRL, glicemie, Ag HBs, HCV, HIV, examen ORL, oftalmologic, neurologie, psihiatrie, ortopedie, chirurgie, EKG, test de efort);

p) Aviz psihologic;

r) Fișă de aptitudini vizată de Medicul de Medicina Muncii al S.A.J. Iași;

s) Curriculum Vitae (model european) datat și semnat;

t) Declarație pe propria răspundere privind conformitatea documentelor depuse în copie.

Toate documentele se vor prezenta într-un dosar plic.
Precizări suplimentare:

· Activitatea desfășurată ca PFA (O.U.G. nr. 44/2008) constituie vechime dacă a generat venituri nete anuale egale cu cel puțin 12 salarii minime brute pe țară și este înregistrată cu cod CAEN unic/principal corespunzător. Dovada se face prin înscrisuri eliberate de ANAF și Registrul Comerțului.

· Cazierul judiciar poate fi înlocuit temporar cu o declarație pe propria răspundere, având obligația de a depune cazierul în original anterior probei scrise.

· Copiile se prezintă însoțite de originale pentru certificarea „conform cu originalul”.

· Lipsa oricărui document sau depunerea după data/ora limită atrage respingerea dosarului.

E. CALENDARUL DE DESFĂȘURARE A CONCURSULUI

	Depunerea dosarelor de participare la concurs
	15.09.2026-28.09.2026 intre orele 10.00-13.00 

	Selectia dosarelor de catre membrii comisiei
	29.09.2026 ora 10.00

	Afisarea rezultatelor selectiei dosarelor
	30.09.2026 ora 15.30

	 Depunerea contestatiilor privind rezultatele selectiei dosarelor
	01.10.2026.2026 interval orar 10.00-12.00

	Afisarea rezultatului solutionarii contestatiilor privind selectia dosarelor
	02.10.2026 ora 15.30

	Sustinerea probei scrise
	05.10.2026 ora 10.00

	Afisarea rezultatului probei scrise
	05.10.2026 ora 15.00

	Depunerea contestatiilor privind rezultatul probei scrise
	06.10.2026 interval orar 10.00-13.00

	Afisarea rezultatului solutionarii contestatiilor probei scrise
	06.10.2026 ora 15.30

	Sustinerea probei practice
	· proba practica se va desfasura astfel: 07.10.2026 ora 10.00 - verificarea abilitatilor practice;   
·  08.10.2026 ora 10.00 - verificarea abilitatilor de condus;

	Afisarea rezultatului probei practice
	08.10.2026 dupa ora 15.30

	Depunerea contestatiilor privind rezultatul probei practice
	09.10.2026 interval orar 10.00-12.00

	Afisarea rezultatului solutionarii contestatiilor probei practice
	09.10.2026 dupa ora 15.30

	Sustinerea interviului
	12.10.2026 ora 10.00

	Afisarea rezultatului dupa sustinerea interviului
	13.10.2026 ora 15.30

	Depunerea contestatiilor privind rezultatul interviului
	14.10.2026 interval orar 10.00-12.00

	Afisarea rezultatului solutionarii contestatiilor interviului
	14.10.2026.2026 ora 15.30

	Afisarea rezultatului final al concursului
	15.10.2026 ora 15.30


F. DERULAREA CONCURSULUI

Concursul constă în următoarele etape succesive (toate fiind probe eliminatorii):

1. Selecția dosarelor;

2. Proba scrisă (verificarea cunoștințelor teoretice);

3. Proba practică (verificarea abilităților practice și de condus);

4. Interviul.

Note importante:

· Pentru a promova proba scrisă, candidatul trebuie să obțină minimum 50 de puncte la Chestionarul de circulație (să răspundă corect la cel puțin 22 de întrebări). În caz contrar, chestionarele de mecanică și cunoștințe medicale nu se mai corectează, iar candidatul este declarat respins.

· Punctajul minim de promovare pentru fiecare probă este de 50 de puncte din maximum 100.

· Contestațiile se depun în cel mult o zi lucrătoare de la afișarea rezultatelor fiecărei probe și se soluționează în termen de o zi lucrătoare de la expirarea termenului de depunere.

BIBLIOGRAFIE ȘI TEMATICĂ

1. O.U.G. nr. 195/2002 privind circulația pe drumurile publice, republicată, cu modificările și completările ulterioare.

2. H.G. nr. 1391/2006 pentru aprobarea Regulamentului de aplicare a O.U.G. nr. 195/2002.

3. Ordinul M.T.Tc. nr. 14/1982 privind aprobarea normativului de combustibil și ulei pentru autovehicule:

· Calculul consumului normat de combustibil pentru automobile cu sarcina utilă sub 1,5 t;

· Calculul parcursului echivalent pentru automobile.

4. Ordinul M.T.Tc. nr. 2/1983 privind aprobarea normativului pentru întreținerea și reparațiile autovehiculelor:

· Întreținerea preventivă a automobilelor (definiție și lucrări specifice);

· Operațiuni prevăzute la C.I.Z. (controlul și îngrijirea zilnică);

· Operațiuni prevăzute la revizia tehnică de gradul I și II, precum și revizia sezonieră.

5. Chestionare auto (categoria B, C).

6. Ordinul M.S.P. nr. 1092/2006 privind stabilirea competențelor și atribuțiilor echipajelor publice de intervenție:

· Clasificarea echipajelor și mijloacelor de intervenție/transport prespitalicesc.

7. Ordinul M.S. nr. 2011/2007 privind unele măsuri în asistența medicală de urgență prespitalicească.

8. Legea nr. 95/2006 privind reforma în domeniul sănătății – Titlul IV: „Sistemul național de asistență medicală de urgență și de prim ajutor calificat”.

9. Ordinul M.S. nr. 2021/691/2008 pentru aprobarea Normelor metodologice de aplicare a Titlului IV din Legea nr. 95/2006.

10. Ghidurile de resuscitare 2015 (disponibile pe site-ul unității).

11. Manual – Primul ajutor calificat (București 2016; Șef lucrări Dr. Raed Arafat, As. pr. Hajnal Erzsébet Vass, Conf. Dr. Cristian Marius Boreiu).

MANAGER GENERAL,




              COMPARTIMENT RUNOS,

NOTĂ: Originalul documentului semnat se regăseşte la sediul Serviciului de Ambulanta Judetean Iasi, Compartimentul Resurse Umane, cam. 41, în conformitate cu prevederile Hotărârii nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

